Edvard Lehmann (religionshistoriker)

Johannes Edvard Lehmann (19. august 1862 i København – 23. marts 1930 smst) var en dansk religionshistoriker, som opnåede to doktorgrader, dr.theol. et phil.

Lehmann blev ansat i den første religionshistoriske lærestol (docentur) på et dansk universitet (Københavns Universitet) i efterårssemesteret 1900, hvor studerende for første gang kunne studere religionshistorie. Lehmann blev dermed den konstituerende skikkelse i skabelsen af faget religionshistorie ved Københavns Universitet og var en utrættelig formidler af kulturhistoriske, religionshistoriske og teologiske emner, hvilket tydeliggøres i Lehmanns mange publikationer, internationalt såvel som nationalt.

Netop omkring år 1900 blev der oprettet lærestole i religionshistorie ved en række universiteter i Europa og USA, og Lehmann grundlagde da også religionshistorien i Berlin og i Lund. Lehmanns religionshistoriske forfatterskab og virke som redaktør af håndbøger var på mange måder typisk for fagets encyklopædiske opbygningsfase, som han bidrog til på internationalt plan.

I 1910 blev Lehmann kaldet til et professorat i religionshistorie ved Kejser Wilhelm Universitetet i Berlin. Familien flyttede med, men undslap imidlertid 1. verdenskrig, da Lehmann i 1913 fik et nyt professorat i religionshistorie, denne gang ved Lunds Universitet.

Lehmann var en af de første praksisorienterede religionshistorikere. Teologisk tilhørte han liberalteologien, hvilket kom til udtryk i hans opfattelse af Det gamle Testamente og forståelsen af de oprindelige folk.

Han var Ridder af Dannebrog.

Udvalgt bibliografi 

 Religionshistoriska studier tilägnade Edvard Lehmann den 19 augusti 1927, Gleerup.
 Lehmann, Edvard (1926), Religionens värld. I mänskligheten, i människosjälen, Natur och Kultur.
 Lehmann, Edvard (1925), Lehrbuch der Religionsgehichte. Begrundet v. Chantepis de la Saussaye, In verbindung mit fl. Forf. hrsg. v. Alfred Bertholet und Edvard Lehmann.
 Lehmann, Edvard (1924), Illustreret Religionshistorie, Gad.
 Lehmann, Edvard (1922), Mænd og deres Tro, Pio.
 Lehmann, Edvard (1922), Tvedräkt och endräkt, C.W.K. Gleerup.
 Lehmann, Edvard (1922), Teosofi och kristendom, C.W.K. Gleerup.
 Lehmann, Edvard (1921), Mystik i Hedenskab og Kristendom, Pio.
 Lehmann, Edvard (1921), Kristendomen så som Världoreligion, Finlands kristeliga Studentrørelses skriftserie, 2.
 Lehmann, Edvard (1920), Religionerne. Kortfattet Religionshistorie, Pio.
 Lehmann, Edvard (1919), Parsismen.
 Lehmann, Edvard (1915), Buddha. Hans lære og dens gerning.
 Lehmann, Edvard (1914), Religionsvetenskapen, Religionsvetenskapligt bibliotek. Utg. af Nathan Söderblom och Edvard Lehmann, 1.
 Lehmann, Edvard (1911), Der Buddhismus als indische Sekte als Weltreligion.
 Lehmann, Edvard (1910), Almueliv og Eventyr, Branner.
 Lehmann, Edvard (1906), Die orientalische Religionen, Die Kultur der Gegenwart. Teil 1, Abt. 3,1.
 Lehmann, Edvard (1904), Mystik i Hedenskab og Kristendom, Pio.
 Lehmann, Edvard (1898), Guder og Helte : en mytologisk Undersøgelse, Studier fra sprog- og oldtidsforskning.

Referencer 
 Sand, Erik Reenberg og Sørensen, Jørgen Podemann (red.) (2001), Edvard Lehmann og Religionshistorien – Et symposium ved fagets 100-års jubilæum i Danmark, Institut for Religionshistorie, Københavns Universitet.
 Københavns Universitets Årbog 2000

Eksterne henvisninger 
 

 Kraks Blaa Bog 1929

Videnskabsfolk fra Danmark
Ansatte ved Lunds Universitet
Edvard 2
Ansatte ved Københavns Universitet
Danskere i 1800-tallet
Danskere i 1900-tallet
Riddere af Dannebrog
Religionshistorikere
Personer i Kraks Blå Bog (afdøde)